Бекітемін: 26.09.2023 ж

Бөбекжай-бақша әдіскері: А. Серікбаева

|  |
| --- |
| **ТӘРБИЕЛЕУ-БІЛІМ БЕРУ ПРОЦЕСІНІҢ ЦИКЛОГРАММАСЫ** |
| **Білім беру ұйымы (балабақша/ шағын орталық, мектепалды сыныбы)** | «Балбөбек» бөбекжай-бақшасы МКҚК |
| **Топ/сынып** | **Кіші топ** |
| **Тобы, топтың реттік саны, атауы** | «Балапан» тобы |
| **Балалардың жасы** | **2-3 жасар балалар** |
| **Педагогтің аты-жөні** | Ж. Тұрымова |
| **Жоспардың құрылу кезеңі (апта күндерін, айды, жылды көрсету)** | **26.09 - 30.09.2022 г.** |
| **Апта күндері** | ***Дүйсенбі*** | ***Сейсенбі*** | ***Сәрсенбі*** | ***Бейсенбі*** | ***Жұма*** |
|  |  |  |  |  |  |
| **Күн тәртібі** |  |  |  |  |  |
| **Балаларды қабылдау** | Таңғы сүзгі: балалардың терісін, дене қызуын, сыртқы келбетін тексеру. Балаларды жақсы көңіл күймен қарсы алу және оларға қолайлы жағдай жасау. Баланың көңіл күйін, оның жеке пікірін, қызығушылығын анықтау.  |
| **Ата-аналармен әңгімелесу, кеңес беру** | Әңгімелесу: "Ата-ананың баланы балабақшаға апару және балабақшадан алу кезіндегі әрекеттері", "Балаға қоршаған заттардың атауын атап айтқызу және оған сол заттар туралы сұрақтарды қою ерекшеліктері". |
| **Балалардың дербес әрекеті** (баяу қимылды ойындар, үстел үсті ойындары, бейнелеу әрекеті, кітаптар қарау және тағы басқа әрекеттер) | "Еңбекке баулу"Мақсаты. Табиғат бұрышындағы өсімдіктерге көңіл аудару, қурап, сарғайып қалған жапырақтарды үзіп, алып тастау әрекетіне көңіл аудару; өсімдіктердің жасыл жапырақты болуын байқату; су құйғыш арқылы суаруды көрсету. | "Еңбекке баулу"Мақсаты. Табиғат бұрышындағы өсімдіктердің күннің көзінде тұрғанына көңіл аудару; оған адам ғана емес, өсімдіктердің мұқтаж екенін байқату; өсімдіктердің жапырақтары күннің көзінде жылтырап тұрғанын байқату. | "Еңбекке баулу"Мақсаты. Табиғат бұрышындағы өсімдіктер тұрған ыдыстарындағы топырақтың құрғақ болуына көңіл аудару; өсімдіктерді күтуде суарудың маңызын іс-тәжірибеде көрсету. | "Еңбекке баулу"Құрылыс материалдардың қорапта жиналып тұрғанына көңіл аудару; бөлшектер шашылса, қорапқа сыймайтынын байқату. | "Еңбекке баулу"Мақсаты. Үстел үсті ойындар сөресінде шашылған бауларға көңіл аудару; баулардың ойыншықтарда байланғаны әдемі болатыны туралы түсіндіру, іс-тәжірибеде көрсету. |
| **Құрастырудан ойын-жаттығу.**"Құлыншаққа қоршау".Мақсаты. Балалардың құрылыс материалы кірпіш туралы түсініктерін дамыту; оның қасиеттері жөнінде алған білімдерін толықтыру; кірпіштен құлыншаққа қоршау жасауға үйрету; жасаған құрылыс үлгісіне қарап, өз жұмысына эмоциялық сезіммен риза болу қабілетін қалыптастыру; еліміз Қазақстан туралы ұғым беру."Қоршау саламын" іс-тәжірибе жаттығуы. | **Саусақ жаттығуы. "Сары күнге ұқсап".**Мақсаты. Балаларға күз мезгілі жөнінде ұғымдарды қалыптастыра бастау; тілін, қолдың моторикасын; жаттығуларды жасауда жағымды эмоцияларға бөленуге ынталандыру- Сары күнге ұқ-сап (қол белде, басты оңға-солға шайқау),Біз жүреміз "сап-сап" (шапалақтау).Бұлт келсе қап-тап (жұдырықты кеуденің алдында айналдыру),Жаңбыр жауар "там-там" (алақанды саусақпен соғу). | **Саусақ жаттығуы. "Жаңбыр жауса - тұрмайық".**Мақсаты. Балаларды педагогтің соңынан қимылдарды саусақтарымен жасауға, жаңбырдың сипатын қабылдауға ынталандыру.Жаңбыр жауса – тұрмайық, (саусақтармен үстелге соққылау, сұқ саусақпен бұлғау)Қолға шатыр алайық (шапалақтау)Там-там – соқса тамшылар, (саусақтармен үстелге соққылау)Жамылып, отырайық (алақандармен бас төбесін жабу).Д. Ахметова | **Пішін салғыш ойыншықпен ойын.**Мақсаты. Балаларды геометриялық пішіндерді өлшемдеріне сай ойықтарға салуға ынталандыру; ойлау қабілеттерін, қолдың моторикасын дамыту.- Пішіндер шашылып қалды,Үйшіктеріне қонбады.Қане, барлығын жинайық,Ұяларға сай салайық. | **Байлау ойыншығымен ойнату.**Мақсаты. Балаларды бау байлауға үйрету; ойлау қабілетін, қолдың ұсақ моторикасын дамыту.Құралдар: байлау ойыншықтары.- Бауларды ұштарынан алайық,Көздерге өткізіп, байлайық. |
| **Таңертенгі жаттығу** | 1 – Бастапқы қалып – негізгі тұрыс, қолды төмен түсіріп тұру.1.1. – қолды жан-жаққа созып, жоғары көтеріп, саусақтарды қимылдатып, "Жалауды желбірейік" деп айту, демді ішке тарту.1.2. – қолды төмен түсіру, демді сыртқа шығару (3 рет қайталау).2. Бастапқы қалып – аяқтарды сәл алшақ қойып, қолдарды төмен түсіріп тұру.2.1. – басты оңға иіп, қолды екі жаққа жіберу, жалауларды желбірету.2.2. – Бастапқы қалыпқа оралу.2..3. – басты солға иіп, қолды сырғытып төмен түсіріп, жалаулардың басын жоғары қаратып тік ұстау.2.4. – Бастапқы қалыпға оралу (3 рет қайталау).3. Бастапқы қалып – аяқтарды бірге қойып, қолдарды төмен түсіріп тұру.3.1. – жерге отырып, қолды жанына қою, жалауларды желбірету.3.2. – Бастапқы қалыпға келу.3.3. – жерге отырып, қолды алға жіберу, жалауларды желбірету.3.4. – Бастапқы қалыпға келу (3 рет қайталау). |
| **Таңғы ас** | Тамақтану рәсімін ұстануға қызығушылық тудыру.- Қасығымыз қайда?Табақшамыз қайда?Өзіме жақын тартайық,Тамақты тауысып алайық.Д. Ахметова |
| **Ұйымдастырылған іс-әрекетке дайындық** | Балалардың жағымды көңіл-күйлерін қалыптастыру. Ұйымдастырылған оқу қызметіне бірізділікте жағымды эмоциялық ахуалда ауысу үшін бәсеңдеу дыбыста салмақты әуенжазбасын қосу.- Қош келдің, Алтын күз!Алтын жапырақты күз!Біздің қолдарымыз жапырақтардай.Қолдарымызбен ойнаймыз былай, былай. |
| **Білім беру ұйымының кестесі****бойынша ұйымдастырылған іс-әрекет** | **Дене шынықтыру.**"Жалауды биікке көтереміз".Мақсаты. Балаларды тура және айналма текшелерді айналып жүгіру жаттығуларын жасауды үйрету; балалардың жүру және жүгіру қимылдарын бақылап, қайталап көрсетуге машықтандыру; тура және айналма жолмен жүгіру барысында жылдамдық, ептілік дағдыларын дамыта отырып, балаларда жағымды эмоциялық көңіл-күй туындату; тура және айналма жолмен жүгіру кезінде бір-біріне кедергі жасамай, текшелерден өту жаттығуларын жасау кезінде достық қарым-қатынасқа тәрбиелеу."Жел тұрды" жаттығуы. | **Музыка.**"Айгөлектей дөңгелеп".Мақсаты. Балаларды еліміздің Әнұранын тыңдауда ерекше эмоциялық сезімде қабылдауға және әннің сипатын ажырата білуге үйрету; музыкалық-ырғақтық қимылдарды әуенмен үйлесімді жасай білуге жаттықтыру; музыкалық аспаптарды ажырата білу қабілетін қалыптастыру."Кім жылдам қозғалады?" ойыны. | **Дене шынықтыру.**"Текшелерді айналып жүгіремін".Мақсаты. Балаларды тура және айналма текшелерді айналып жүгіру жаттығуларын пысықтау; балалардың жүру және жүгіру қимылдарын бақылап, қайталау; тура және айналма жолмен жүгіру барысында жылдамдық, ептілік дағдыларын дамыта отырып, балаларда жағымды эмоциялық көңіл-күй туындату; тура және айналма жолмен жүгіру кезінде бір-біріне кедергі жасамай, текшелерден өту жаттығуларын жасау кезінде достық қарым-қатынасқа тәрбиелеу."Жел тұрды" жаттығуы. | **Дене шынықтыру.**"Салтанатты адым".Мақсаты. Балаларды тізені жоғары көтеріп жүруге үйрету; тізені жоғары көтеріп, адымдау арқылы дене қимылдарын жетілдіру. Тізені жоғары көтеріп жүру арқылы балалардың жылдамдық қабілеттерін дамыту; тізе жаттығуларын жасату кезінде ағзасын жетілдіру; эмоциялық көңіл күйлерін көтеру. Балаларды шапшаңдық қабілеттерін тез игере білуге баулу; дене жаттығуларын жасауда тазалыққа және ұқыптылыққа тәрбиелеу."Маған қарай адымдаңдар" қимыл ойыны. | **Сурет салудан ойын-жаттығу.**"Алаша".Мақсаты. Балаларды қылқаламды үш саусақпен ұстап, қысқа сызықтарды жіңішке жолақшаның сол жағынан оң жағына қарай тігінен, кезекпен, үстіден төменге қарай, бірыңғай түрде қалдыруға үйрету; қылқалам ұшына зер салып, қалдырған ізді тоқтаған жеріне жеткізіп, келесі бастама жерге ауысып, бақылап отыруға жаттықтыру; сурет аяқталған соң қылқаламды тіреушеге тіреп қоюға дағдыландыру; педагогтің көрсеткен үлгісіне ойын арқылы ілесіп отыруға талпындыру; алашаның тұрмыстағы қолданылу маңызы туралы түсінік беру."Алаша жолымен жүрейік" рефлексиясы. |
| **2- таңғы ас** | Тағамның атауын есте сақтауға, тазалыққа бейімдеу. "Тәбетіміз ашылды. ас болсын!" |
| **Серуенге дайындық** | Балаларды өз киімдерін тануға, атауға, өз шкафын таңбалауыш арқылы табуға үйрету. |
| **Серуен** | **Жапырақтарды бақылау.**Мақсаты. Балалардың көңілін сары жапырақтарға аудару, жапырақтардың жерге түсу құбылысын байқату; күз құбылыстары жөнінде ұғымдарды қалыптастыру; зейінді, ойлау қабілетін дамыту.- Балалар, мына ағаштардан нені көріп тұрсыңдар?- Жарайсыңдар, бұл жапырақтар.- Жапырақтар жасыл ма?- Жапырақтар сары.Педагог түсіп жатқанына көңіл аударады.- Қараңдаршы.- Жапырақтарға не болды?- Жапырақтар түсіп жатыр.*"Сап-сары жапырақтар".*- Сап-сары жапырақтар …Сап-сары жапырақтар …Саудырап құлап жатыр атырапқа.Біреудің жанарында,Біреудің табанында,Сап-сары жапырақтар жоғалуда.М. Мақатаев**Еңбекке баулу тапсырмалары:** балаларды ағаштан түсіп қалған жапырақтарды жинауға шақыру.Мақсаты: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге баулу.**"Жапырақтар" қимылды жаттығуы.**Мақсаты. Педагог балаларды шеңберге жинап, балаларға бір жапырақтан ұстатып, көркем сөзге сай қимылдарды көрсетеді.- Қанекей, балалар, жапырақтарды ұстап, менімен бірге қимылдайық.Педагог шеңберде тұрған балаларға қолдарын жоғары көтеріп, оң-солға шайқалу, орнында айналу, жерге шоқайып отыру, тұру, қимылдарды қайталауды көрсетеді.**"Ирелеңдеген жолдармен" ойын жаттығуы.**Мақсаты: асфальт бетіне салынған (жерде жатқан арқан бойымен) ирелеңдеген сызықтардың бойымен жүруге жаттықтыру; арақашықты сақтауға баулу. | **Сары жапырақтарға толы ағаштарды бақылау.**Мақсаты. Балалардың көңілін жапырақтардың сары түсіне аудару, жапырақтардың түскенін байқату.Саябаққа күз келсе,Жел дамылсыз соғады.Тыным бермей ешкімге,Жұлқылайды бәрін де.Үзіп жатыр,Жұлып жатырБарлық сары жапырақты.**Еңбекке баулу тапсырмалары:** балаларды ағаштан түсіп қалған жапырақтарды жинауға шақыру.Мақсаты: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге баулу.**"Саябаққа шығайық" ойыны.**Мақсаты. Балаларды сапта тақпақ сөздерінің ырғағына сай (марш) адымдап басып, жүре білуге үйрету, жағымды эмоцияларды дамыту.- Саябаққа шығайық, жиналайық,Сап-сары жапырақты, кел алайық,Құстарға қолмен бұлғап, шақырайық,Шеңберде бірге билеп, айналайық.- Мінеки, жапырақтар біздің бау-бақшада қандай әдемі ұшты, жерге қонды!Балаларды үстелге ертіп әкеліп, отырғызу.**"Шеңберге дәлде" ойын жаттығуы.****Мақсаты: балаларда нысанаға (құм салынған қап) дәлдеп ата білу, ептілік, мергенділік қабілеттерін дамыту.** | **Желді бақылау.**Мақсаты. Балаларды, жапырақтарға қарап, желдің болғанын байқауға үйрету; байқағыштыққа, зеректікке тәрбиелеу.Саябаққа күз келсе,Жел дамылсыз соғады.Тыным бермей ешкімге,Жұлқылайды бәрінде.Үзіп жатыр,Жұлып жатырБарлық сары жапырақты.Түріп жатыр,Бүріп жатырСолғын тартқан гүлдерді.Бірақ сары жапырақҚалмады жерде қурап,Желге көніп, амалсыз,Ұшып жатыр, шыр айналып.**Еңбекке баулу тапсырмалары:** балаларды ағаштан түсіп қалған ұсақ, құрғақ бұтақтарды жинауға шақыру.Мақсаты: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге баулу.**"Жалауға жүгір" қимылды ойыны.**Мақсаты. Балаларды көрсетілген белгі жалауға қарай жүгіруді үйрету; бұлшық еттерді, кеңістікті бағдарлау қабілетін дамыту.- Балалар, жалаулармен ойнайықшы.Педагог түсі үш түрлі жалауды алаңның үш бағытына қадап қояды.- Балалар мына жалаулардың түстерін атайықшы. (Қызыл, сары, көк).- Жарайсыңдар.- Қазір мен атаған жалауға жүгірейік. Мұқият болыңдар.Педагог кезегімен үш жалаудың бір түсін атап, балаларды сол жаққа бағыттайды.- Қанекей, балалар, түзу тұр!- Қызыл (сары, көк) жалауға жүгір!Педагог дауыс күшін шамалы қолданады, балалардың бір-біріне соғылып қалмауын ескереді.**"Тегіс жолмен жүреміз" ойын жаттығуы.**Мақсаты: алға қарай жылжи отырып, қос аяқпен секіруге жаттықтыру.Далаға алып шығатын материалмен ойындар.Мақсаты: бірге, тату ойнауға, ойыншықтармен бөлісуге үйрету. | **Ақшыл бұлтты бақылау.**Мақсаты. Балаларға көгілдір, ақшыл бұлттарды байқауға үйрету; бұлттардың ақ мамықтай түрлі бейнелерге ұқсайтыны туралы баяндап, түйсігін, ой-қиялын дамыту.- Балалар, аспанға қараңдаршы.- Бұлар не?- Иә, бұлар ақ бұлттар.- Ақшыл бұлттар,Құстар ұқсап қанат жаясыңдар.Ақшыл бұлттар,Қайда ұшасыңдар?Д. Ахметова**Еңбекке баулу тапсырмалары:** балаларды гүлзарды қурап қалған жапырақтардан тазалауға шақыру.Мақсаты: балаларды қарапайым еңбек әрекеттерін жасауға машықтандыру; әсемдікке деген қызығушылықты арттыру; тазалыққа, еңбексүйгіштікке тәрбиелеу.**"Қоңырауым қайда?" қимылды ойыны.**Мақсаты. Балалардың белгілі бағытта сигнал бойынша жүгіруге жаттықтыру. Педагог балаларға ойынның бастамасын көрсетеді.- Қоңырауым қайда?Сыңғырлайды сайда.Кім адаспай тауып алады,Қоңырырауды қолға алады.Балалар жасырынған қоңырауды тауып алып, қолға алып сыңғырлайды.Педагог келесі жолы қоңыраудың орнын ауыстырып жасырады.**"Аюдың орманында" қимылды жаттығу.**Мақсаты: балалардың бір-біріне қақтығысып қалмай, аяқтарды кең қалыпта ұстап, жүгіре білу қабілетін қалыптастыру. | **Күзгі ауа райын бақылау.**Мақсаты. Балаларға күз мезгілі жөнінде жалпы ұғымдар беру, қүздің ауа райы бұлтты, салқын болуына көңіл аудару, адамдардың жылы киінгенін байқату; зейінді, ойлау қабілетін дамыту.- Балалар, айналаға қараңдаршы: жапырақтар сарғайды.- Аспанға қараңдаршы, сұр бұлттар ұшады.- Адамдарға қараңдаршы, ауа салқын, адамдар жылы киінді.- Күзім-күзім, күзім-ау,Мінезің бұзық-ау.Жаңбырың сіркірепКелгенің қызық ау.Қ. Ыдырысов**Еңбекке баулу тапсырмалары:** балаларды ағаштан түсіп қалған жапырақтарды жинауға шақыру.Мақсаты: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге баулу.**"Біз көңілді баламыз" қимылды жаттығуы.**Мақсаты. Балаларды белгілі жаттығуларға еліктей білуге машықтандыру, жаттығулардан жағымды әсер алуға ынталандыру.- Біз көңілді балалармыз,Қатар-қатар тұрамыз,Көтереміз иықты,Бақылаймыз жан-жақты.Жүріп-жүріп асықпай,Тез өсеміз, алақай!**"Көлшіктен өт" қимылды жаттығуы.**Мақсаты: балаларды бір орнынан ұзындыққа екі аяқпен алға секіре білу қабілетін қалыптастыру; тепе-теңдік, ептілік, көзбен мөлшерлеу сезімдерін дамыту. |
| **Серуеннен оралу** | Балаларды киімдерін жүйелі түрде шешуге дағдыландыру, шкаф сөрелеріне киімдерін орналастыру, қолдарын жуу. |
| **Түскі ас** | Алдына қойған асқа назар аударту; дастарқан басында отыру мәдениеті, тамақтану мәдениетіне баулуға бағытталған жеке-дара жұмыс; этикет ережелері. |
| **Күндізгі ұйқы** | Балалардың тыныш ұйықтауына жайлы жағдай туғызу; |
| **Бірте-бірте тұрғызу, сауықтыру шаралары** | Ауа ванналары.Алғашқы мәдени-гигиеналық әрекеттерді жасауға деген қызықтыру."Қолдарымыз қайда?Шығарайық алға.Жеңімізді түрейік,Жуынып көрейік.Су астына салайық,Уқалайық, сипалайық.Қандай тамаша!Қолдарымыз тап-таза. |
| **Бесін ас** | Алдына қойған асқа назар аударту; дастарқан басында отыру мәдениеті, тамақтану мәдениетіне баулуға бағытталған жеке-дара жұмыс; этикет ережелері. |
| **Балалардың дербес әрекеті** (баяу қимылды ойындар, үстел үсті ойындары, бейнелеу әрекеті, кітаптар қарау және тағы басқа әрекеттер) | **Көркем әдебиеттен ойын-жаттығу.**"Саусақ санамағы".Мақсаты. Балаларға санамақты педагогтің соңынан қайталап, саусақтарды тақпақ жолына сай атауға үйрету; отбасы мүшелерін саусақ атаулары арқылы танып, шынайы атауларын айтқызуға жаттықтыру; тақырып бойынша сөздік ойындарға белсенді қатысуға талпындыру."Айнаға айтамын" рефлексиялы жаттығуы.**Саппен жүру жаттығуы.**Мақсаты. Балалардың сапта түзу бағытпен жүріп, екі аяқпен секіріп, алға жылжу қабілеттерін жетілдіру, тепе-теңдікті сақтау қабілеттерін дамыту, бұлшық еттерін шымыр ету. Педагог балаларды көркем сөзбен қимылдарға ынталандырады.- Алдымызда ұзыншаЖайылып тұр жолақша.Топ-топ етіп басайық,Қадам басып барайық.Секіреміз оп-оп!Біз жүреміз топ боп.Д. Ахметова | **Музыкадан ойын-жаттығу.**"Әнұран жаттайық".Мақсаты. Балаларды Қазақстанның Әнұранын ерекше эмоциялармен қабылдауға машықтандыру, әннің салтанатты жағдайды білдіретінін түсінуге баулу; музыкалық-ырғақтық қимылдарды әуенмен үйлесімді жасауға ынталандыру."Кім жылдам қозғалады?" қозғалмалы ойын.**"Жапырақтарды жинайық" дидактикалық ойыны.**Мақсаты. Балаларды жапырақтарды түстеріне қарап ажыратуға жаттықтыру; қызыл, сары жапырақтарды екіге бөліп, екі сепетке салуға үйрету.Құралдар: сары және қызыл жапырақтар, екі себет (үлкен және кішкентай). | **Саусақ жаттығуы. "Құлыптар".**Мақсаты. Баланың тілін, қолдың моторикасын, есте сақтау қабілетін дамыту; жағымды эмоцияларға бөлене білу қабілетін қалыптастыру. Саусақтарды ойнатайық, (Саусақтармен жыбырлату)Бір-біріне уқалайық. (Қос алақанды уқалау)Арасына өткізіп, (Алақан саусақтарын бір-бірінің арасынан өткізу)Мықты құлыптар жасайық. (Қос қолды жұдырыққа қысу, "құлып" жасау)Д. Ахметова | **"Киюді үйрену" атты мультфильмін көру.**Мақсаты. Бас кейіпкерлердің қимылдарына еліктеуге, әннің сөздерін қайталауға қызықтыру; киіну тәртібін есте сақтап, дұрыс ынталандыру. | **"Сары күнге ұқсап" қимылды жаттығуы.**Мақсаты. Балаларды айтылған сөздердің ырғағына сай қимылдауға, педагогтің көрсетуіне еліктеуге үйрету, жағымды эмоцияларға бөлену қабілеттерін қалыптастыру.- Сары күнге ұқ-сап (қол белде, басты оңға-солға шайқау),Біз жүреміз "сап-сап" (шапалақтау).Бұлт келсе қап-тап (жұдырықты кеуденің алдында айналдыру),Жаңбыр жауар "там-там" (алақанды саусақпен соғу). |
| **Балалармен жеке жұмыс** | Саусақ жаттығуы. "Ұшты талдан жапырақ".Ұшты талдан жапырақСары көбелек секілді.Аспанда жай шатырлап,Тамшы жерде секірді.М. Әлімбаев | -Алдымызда ұзынша,Жайылып тұр жолақша.Топ-топ басайық,Бірге жылдам барайық.Секіреміз оп-оп!Біз жүреміз топ боп.Д. Ахметова | Саусақ жаттығуы. "Жаңбыр жауса - тұрмайық".Жаңбыр жауса – тұрмайық,Қолға шатыр алайықТам-там – соқса тамшылар,Жамылып, отырайық.Д. Ахметова | Ермексаздан шамасы бірдей кесектерді жұлу амалын игерту. "Жапырақтар". | Саусақ жаттығуы. "Құлыптар".Саусақтарды ойнатайық,Бір-біріне уқалайық.Арасына өткізіп,Мықты құлыптар жасайық.Д. Ахметова |
| **Серуенге дайындық** | Балаларды өз киімдерін тануға, атауға, өз шкафын таңбалауыш арқылы табуға үйрету. |
| **Серуен** | **Қоршаған ортамен танысудан ойын-жаттығу.**"Қуыршақ Дана мен балапандар".Мақсаты. Балалардың үй құстары мен олардың балапандары туралы түсініктерін кеңейту; сурет мазмұнындағы кейіпкерлер әрекеті арқылы балалардың қабылдау қабілетін, тілін, түйсіктерін дамыту."Нені көрдім?" дамытушы жаттығу. |
| **Серуеннен оралу** | Өз шкафын белгі бойынша тауып алуға, өз киімін өздігімен шешуге, өз қажеттері жайында айтуға машықтандыру. |
| **Балалардың дербес әрекеті** (баяу қимылды ойындар, үстел үсті ойындары, бейнелеу әрекеті, кітаптар қарау және тағы басқа әрекеттер) | Кітап бұрышында: өткен тақырыптар бойынша суреттерді қарау, сипаттау; ертегілерді есте жаңғырту, кейіпкерлердің сөздерін қайталау.Кесілген суреттерді бір тұтасқа жинау ойындары (2-4 бөлік).Ұяшықтарға пішіндерді салу ойындары.Бауды байлау ойыншықтармен ойындар.Мақсаты: балалардің ұсақ қол моторикасын, ойлау, зейін қабілеттерін дамыту.Ән салу жаттығулары: балабақша туралы ән салуға шақыру.**Саусақ жаттығуы. "Ұшты талдан жапырақ".**Мақсаты. Балада жапырақтардың жерге түсуі туралы ұғымдарын қалыптастыру, тілін, қолдың моторикасын; жаттығуларды жасауда жағымды эмоцияларға бөленуге ынталандыру.Ұшты талдан жапырақСары көбелек секілді.Аспанда жай шатырлап,Тамшы жерде секірді.М. Әлімбаев |
| **Балалардың үйге қайтуы** (ата-аналарға кеңес) | Әңгімелесу: "Ата-ананың баланы балабақшаға апару және балабақшадан алу кезіндегі әрекеттері", "Балаға қоршаған заттардың атын атап айтқызу және оған сол заттар туралы сұрақтарды қою ерекшеліктері". |